open-index/open-wikipedia-markdown huggingface dataset:
Անդրաս Բեք

**Անդրաս Բեք** (, ), հունգարացի քանդակագործ։

## Կենսագրություն
Անդրաս Բեքը ծնվել է Հունգարիայի Գյոդ քաղաքում 1911 թվականին նկարիչ Օդյոն Բեքի ընտանիքում։ Երեք տարի սովորել է Հունգարիայի արվեստի դպրոցում, որտեղ աշակերտել է Ժիգմոնդ Կիշֆալուդի-Շտրոբլին։ Այնուհետև ուսումը շարունակել է Բեռլինում, Լոնդոնում, որտեղ տեղի է ունեցել նրա վաղ աշխատանքների ցուցադրությունը։ 1947 թվականին Բեքը նշանակվել է Հունգարիայի նկարիչների արհմիության նախագահ, միաժամանակ մեկնել է Փարիզ, որտեղ 1948 թվականին դասավանդել է արվեստի դպրոցում։

1930-ական թվականներին Բեքը հայտնի է դարձել իր էքսպրեսիոնիստական քանդակներով, ստեղծել է Արպադ Թոդի, Ժիգմոնդ Մորիցի, Թոմաս Մանի հուշատախտակները։ 1945-1955 թվականներին քանդակներ է ստեղծել տարբեր քաղաքների համար։ 1956 թվականին մշտապես հաստատվել է Փարիզում։ 1963 թվականին նրա աշխատանքները ցուցադրվել են Լամբերտ պատկերասրահում։

1960-ական թվականների վերջում ստեղծել է «Գաղթականները» (1967) և «Պար» (1969) քանդակները, գրող Սեն-Ժոն Պերսի հայտնի բրոնզե դիմակը։

1970-ական թվականների վերջում աշխատանքի է անցել Փարիզի դրամահատարանում, որտեղ ցուցադրվել են նրա մի շարք գործեր։ 1980 թվականից դադարել է ակտիվ քանդակագործական գործունեությունը։

Մահացել է 1985 թվականին Փարիզում ավտովթարից։

Յան Պալախի հիշատակին Բեքի ստեղծած 3,5 մետր բարձրությամբ հուշարձանը Պալախի մահվան 40-ամյա տարելիցի կապակցությամբ Փարիզից տեղափոխվել է Չեխիա՝ տեղադրվելու Մելնիկում։

## Ծանոթագրություններ

Կատեգորիա:Ավտոճանապարհային վթարներից զոհվածներ
Կատեգորիա:Կոշութի մրցանակի դափնեկիրներ
Կատեգորիա:Հունգարացի քանդակագործներ
Մորից Էստերխազի

**Մորից Էստերխազի** (, ), հունգարացի արիստոկրատ, քաղաքական գործիչ։ Առաջին համաշխարհային պատերազմի տարիներին՝ Իշտվա Տիսայի անկումից հետո մի քանի ամիս եղել է վարչապետ։ Տիսայի պահպանողական ուժերը պարտության են մատնել նրա բարեփոխումների փորձերը, և Էստերխազին արագ հրաժարական է տվել։ Նրան փոխարինել է Շանդոր Վեկերլեի թույլ վարչակազմը։

## Կենսագրություն
Մորից Էստերխազին ծնվել է Մայկ (այժմ՝ Օրոսլան) քաղաքում։ Սերում է Էստերխազիների արիստոկրատ ընտանիքից։ 1899-1904 թվականներին սովորել է Բուդապեշտում և Օքսֆորդում։ 1905 թվականից ներգրավել է քաղաքական գործունեության մեջ։ Մինչև Առաջին համաշխարհային պատերազմը կամավոր մեկնել է բանակ, ծառայել է Ռուսաստանի և Սերբիայի ռազմաճակատներում։ 1917 թվականին ուղարկվել է պահեստային ծառայության և նույն տարվա հունիսի 15-ին կայսեր Կառլ I-ի (Հունգարիայի Կառլ IV թագավոր) կողմից նշանակվել Հունգարիայի Թագավորության վարչապետ։ Մորից Էստերխազին եղել է ընտրական համակարգի բարեփոխման կողմնակից։

## Գրականություն
* Jean-Paul Bled, L'agonie d'une monarchie : Autriche-Hongrie 1914-1920, Paris, Taillandier, 2014, 464 p. (ISBN 979-10-210-0440-5). Document utilisé pour la rédaction de l’article
* Max Schiavon, L'Autriche-Hongrie la Première Guerre mondiale : La fin d'un empire, Paris, Éditions SOTECA, 14-18 Éditions, coll. « Les Nations dans la Grande Guerre », 2011, 298 p. (ISBN 978-2-9163-8559-4)
* Pierre Renouvin, La Crise européenne et la Première Guerre mondiale, Paris, Presses universitaires de France, coll. « Peuples et civilisations » (no 19), 1962 (réimpr. 1939, 1948, 1969 et 1972) (1re éd. 1934), 779 p. (notice BnF no FRBNF33152114).

## Ծանոթագրություններ

Կատեգորիա:Հունգարացի կոմպոզիտորներ
Կատեգորիա:Հունգարացի պետական գործիչներ
Կատեգորիա:Հունգարիայի վարչապետներ
Կատեգորիա:Հունգարիայի քաղաքական գործիչներ
Հունգարիայի հեղափոխական աշխատավորներ-գյուղացիների կառավարություն

150px|մինի|Հունգարիայի Հանրապետության Նախագահության մարմնի «Հունգարական թերթ» <br>1956 թվականի նոյեմբերի 12-ի թողարկումը՝ Իմրե Նագիի կառավարությունը ցրելու մասին հրամանագրով
**Հունգարիայի հեղափոխական աշխատավորներ-գյուղացիների կառավարություն** (), ձևավորվել է 1956 թվականին հունգարական հեղափոխության ժամանակ խորհրդային աջակցությամբ` նպատակ ունենալով փոխարինելու Իմրե Նաձի կառավարությանը։

Նոյեմբերի 2-ին Յանոշ Կադարը, ով այս ժամանակահատվածում խզել էր հարաբերությունները Նաձիի կառավարության հետ, պաշտոնապես՝ որևէ տեղ Արևելյան Հունգարիայում, հավանաբար՝ Ուժգորոդում, սկսում է կազմակերպել «նոր հեղափոխական կենտրոն»՝ խորհրդային աջակցությամբ տապալելու Նաձիի կառավարությանը։

Նոյեմբերի 4-ին, ժամը 04.05  Szolnok ռադիոյով  Ֆերենց Մյուննիխը հայտարարել է «Հունգարիայի հեղափոխական աշխատավորներ-գյուղացիների կառավարություն» ստեղծման մասին։ Կարճ ժամանակ անց, 05.00-ին, Յանոշ Կադարը ռադիոյով հայտարարել է «Հունգարիայի հեղափոխական աշխատավորներ-գյուղացիների կառավարության» նոր կազմը որպես վարչապետ իր ղեկավարության ներքո, ուրվագծել է իր ծրագիրը, և աջակցության կոչ արել։ Նոյեմբերի 4-ին Կադարի կառավարությունը դիմել է Խորհրդային Միությանը՝ օգնելու ճնշել «հակադիր հեղափոխականներին»։ Խորհրդային ռազմական պահակախմբի հետ միասին Կադարը Բուդապեշտ է հասել նոյեմբերի 7-ին։

## Ծանոթագրություններ

Կատեգորիա:Հունգարական հեղափոխություն
Լյուսիեն Օլիվիե

**Լյուսիեն Օլիվիե** (, ), ֆրանսիական ծագումով խոհարար, բնակվում է Մոսկվայում), 1860-ական թվականներին Մոսկվայի «Էրմիտաժ» ռեստորանի սեփականատեր, հայտնի է որպես Օլիվիե աղցանի ստեղծող։ Աղցանի բաղադրատոմսը գաղտնի էր պահում և մինչև իր կյանքի վերջը այդպես էլ չհրատարակեց։

Վլադիմիր Ալեքսեևիչ Գիլյարովսկու տվյալներով Օլիվիեն բաղադրատոմսը գաղտնի էր պահում, սակայն հիմնական բաղադրիչները հայտնի էին։ Եվ ինչքան էլ այդ ժամանակի հայտնի խոհարարները փորձում էին այն պատրաստել, միևնույն է կատարյալ չէր ստացվում։ Դա էլ  տարբեր լեգենդների ստեղծման առիթ հանդիսացավ։

2008 թվականին Օլիվիեի գերեզմանը հայտնաբերվեց Մոսկվայի Վվեդենյան գերեզմանատանը և վերականգնվեց։

## Տես նաև
* Օլիվիե (աղցան)

## Ծանոթագրություններ

Կատեգորիա:Ֆրանսիացի խոհարարներ
Քիթ Թզուկ

**Քիթ Թզուկը** - «Մելնիցա» ստուդիայի ռուսական լիամետրած անիմացիոն ֆիլմ։ Վիլհելմ Գաուֆայի հեքիաթի կոմբինացիայից են «Քիթ Թզուկը» և «Փոքրիկ Մուկը»։ 2003 թվականից ցուցադրվում է էկրաններում։

## Սյուժե
Նրա համար, որպեսզի չար կախարդը դառնա աշխարհի տիրակալ, նրան հարկավոր էր մի երեխա, ով պետք էր ունենա բարի սիրտ։ Դրա համար նա ընտեց Հակոբին՝ կոշկակար Հայնիցայի և կանաչի վաճառող Հաննայի տղային։ Երբ Հակոբը հրաժարվում է օգնել կախարդին, կախարդը կախարդում է նրան դարձնելով տգեղ թզուկ և յոթ տարով մեծացնում է։ Նա համոզված էր, որ Հակոբը կվերադառնար նրա մոտ և կօգներ նրան աշխարհին տիրանալու հարցում։
Յոթ տարի հետո Հայնցը մահանում է, իսկ Հաննան չի ճանաչում նրա տղային, ով դեռ թզուկի կերպարանքով էր։ Քաղաքացիները ծիծաղում էին Հակոբի վրա և բոլորը քշում էին նրան հեռու։
Նա կյանքից զզվել էր արդեն, բայց մի օր փրկեց մի սագի կյանք։ Պարզվում է, որ այդ գողացված և կախարդված սագը արքայադուստր Գրետան է։ Գրետան փոքրիկ աղջիկ էր, երբ տեսավ ու բացահայտեց կախարդի գաղտնիքները, ով իր հայրիկի գրադարանում կախարդություններ էր անում։ Հակոբը և Գրետան սիրեցին մեկը մյուսին։ Նրանց միասին սպասվում էր շատ երկար և միաժամանակ դժվար ճանապարհ, որպեսզի կործանեին կախարդի պլանները։

## Հնչյունավորողներ

## Նկարահանող խումբ
* **Ռեժիսոր** - Իլյա Մակսիմովա
* **Սցենարիստ** - Ալեքսանդր Բոյարսկի
* **Նկարիչ** - բեմադրող - Ալեքսանդրա Ավերյանովա
* **Պրոդյուսեր** - Սերգեյ Սելյանով, Ալեքսանդր Բոյարսկի
* **Անիմատորներ** - Միքայել Մեշանինով, Մարինա Միքեևա, Օլգա Օբրազցովա, Վլադիմիր Տորոպչին, Սերգեյ Կովալչուկ
* **Կոմպոզիտոր** - Վալենտին Վասենկով
* **Երգի տեքստ** - Լարիսա Գրեցենկո, Սերգեյ Գլոտով
* **Երգի հեղինակ** - Ալբերտ Ասադուլին, Անաստասիա Պոլևա

## Մրցանականեր
* Գրան - Պրի մրցանակ են շահել Սանկ Պետերբուրգում կազմակերպված երեխաների համար  փառատոնում))
* Գրան - Պրի մրցանակ են շահել մանկական ժյուրիի I մանկական աուդիո-վիզուալ ստեղծագործականության «Հույսի» միջազգային փառատոնում
* Հանդիսատեսի կողմից մրցանակ է շահել Համբուրգում կազմակերպված մանկական ֆիլմերի փառատոնում
* Հանդիսատեսի կաղմից մրցանակ է շահել միջազգային Բուենոս Այրեսում կազմակերպված  երեխաների և երիտասարդության համար կազմակերպված կինոփառատոնում
* Մրցանակ է ստացել Մոսկվայում կազմակերպված մանկական ժյուրիի մրցույթում «Կինոմանչուկ», լավ մանկական դերը կատարելու համար՝ Քիթ Թզուկին (Իլյա Մակսիմովա)
* Հանդիսատեսի մրցանակ է ստացել Նորվեգիայում կազմակերպված միջազգային Կրիստիանսանդ կինոփառատոնում
* Երկրորդ մրցանակը ստացել է մանկական ժյուրիի կողմից անցկացվող «Անիմացիոն ֆիլմ» Չիկագոյի միջազգային մանկական ֆիլմերի փառատոնում

## Ծանոթագրություններ

Կատեգորիա:2000-ականների ռուսերեն ֆիլմեր
Կատեգորիա:2003 ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Ռուսական մուլտֆիլմեր
Արթուր Թովմասյան (մարմնամարզիկ)

**Արթուր Թովմասյան** (), հայ մարմնամարզիկ։ Դոհայում կայացած աշխարհի գավաթի բրոնզե մեդալակիր (2013)։

## Կենսագրություն
Արթուր Թովմասյանը ծնվել է 1992 թվականի հունիսի 18-ին։ Մարմնամարզությամբ սկսել է զբաղվել 1998 թվականից։ Եղել է Հրանտ Շահինյանի անվան մարզադպրոցի սանը։ Սպորտային մարմնամարզության Հայաստանի հավաքականի անդամ է։

## Կարիերա
### Պատանեկան
2009 թվականին, ֆիննական Տամպերե քաղաքում կայացած պատանեկան օլիմպիական փառատոնում (23 թիմերի մասնակցությամբ) Արթուր Թովմասյանը Վահան Վարդանյանի և Արթուր Դավթյանի հետ Հայաստանի հավաքականի կազմում ընդհանուր թիմային հաշվարկում զբաղեցրել է 6-րդ տեղը։ Նույն թվականին Երևանում նա մասնակցել է Հրանտ Շահինյանի հուշամրցաշարին, որտեղ բազմամարտի մրցումներում գրավել է երրորդ տեղը։

### Մեծահասակներ
2012 թվականի մարտին օղակների վրա վարժությունում դարձել է Հայաստանի չեմպիոն։
2012 թվականի դեկտեմբերին Մոսկվայում կայացած օլիմպիական չեմպիոն Միխայիլ Վորոնինի միջազգային հուշամրցաշարում օղակների վրա վարժությունում զբաղեցրել է առաջին տեղը՝ դառնալով մրցաշարի հաղթող։

2013 թվականի մարտի 24-31-ին Դոհայում կայացած սպորտային մարմնամարզության Աշխարհի գավաթի խաղարկությունում Արթուր Թովմասյանը օղակների վրա վարժությունում զբաղեցրել է երրորդ հորիզոնականը։

## Ծանոթագրություններ

## Արտաքին հղումներ
* Արթուր Թովմասյանը Մարմնամարզության միջազգային ֆեդերացիայի կայքում 

Կատեգորիա:Անձինք այբբենական կարգով
Կատեգորիա:Հայ մարմնամարզիկներ
Կիմ Բո Ռա

**Կիմ Բո Ռա** (), հարավկորեացի դերասանուհի։

## Ֆիլմագրություն
### Ֆիլմեր

### Հեռւստասերիալներ

### Տեսահոլովակներ

## Սկավառակագրություն

## Ծանոթագրություններ

## Արտաքին հղումներ
* Kim Bo-ra on Twitter
* Kim Bo-ra  at SidusHQ }
* 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Սեջոնգ (քաղաք)

**Սեջոնգ** (հանգըլ՝ 세종), պաշտոնապես՝ **Հատուկ ինքնավարությամբ Սեջոնգ քաղաք** (հանգըլ՝ 세종특별자치시), նախկինում հայտնի որպես՝ **Յոնգի** (հանգըլ՝ 연기), քաղաք Հարավային Կորեայում, նախատեսվող վայր է ավելի քան մեկուկես տասնյակ նախարարությունների և այլ պաշտոնական հաստատությունների համար։

## Պատմություն
2007 թվականի սկզբին Կորեայի Հանրապետության կառավարությունը որոշում է կայացրել ստեղծել հատուկ վարչական շրջան, որտեղ կարելի է տեղավորել 9 նախարարություն և 4 ազգային գործակալություն, որոնք ներկայումս գտնվում են մայրաքաղաք Սեուլում։ Այդ շրջանը նախատեսվում է ստեղծել Հարավային և Հյուսիսային Չունգչոնգ նահանգների տարածքից։ Ծրագիրն առաջացել է նախորդ նախագահ Նո Մու Հյոնի՝ Հարավային Կորեայի մայրաքաղաքն այս տարածաշրջան տեղափոխելու անհաջող փորձից հետո։

Ծրագրվող քաղաքն իր անունը ստացել է ի պատիվ Չոսոն դինաստիայի կառավարիչ, կորեական հանգըլ այբուբենի ստեղծող Սեջոնգ Մեծի։ Համաձայն նախագծի՝ ենթադրում է, որ քաղաքում ապրելու է մոտ կես միլիոն բնակիչ։

Քաղաքի ստեղծման նախագիծը Կորեայի Հանրապետության Ազգային ժողովում բուռն քննարկումների պատճառ է հանդիսացել։ 2009 թվականի սեպտեմբերին վարչապետ Չոն Ունչ Հանը հայտարարել է, որ Սեջոնգ քաղաքի ստեղծման նախագիծը «տնտեսագետի տեսանկյունից ոչ անարդյունավետ է»։ Ավելի քան հազար գիտնականներ և քաղաքական գործիչներ՝ ներառյալ նախկին երեք վարչապետներն արտահայտվեցին նախագծի վերանայման օգտին։ Հանրապետության նախագահ Փակ Կըն Հյեն, որը նախկին նախագահ Լի Մյոն Բակի հակառակորդ է, նրա հետ նաև բոլոր ընդդիմադիր կուսակցություններն ու Չունգչոնգ տարածաշրջանի բնակիչների մեծ մասը դեմ են արտահայտվում Սեուլից Սեջոնգ կառավարական հաստատությունների տեղափոխմանը։ Ծրագրի հակառակորդները կարծում են, որ քաղաքում առաջին հերթին կզարգանա զվարճանքի արդյունաբերությունը, քանի որ այնտեղ գործող վարչական հաստատությունների աշխատակիցները կտրված կլինեն իրենց ընտանիքներից։

## Վարչական բաժանում
Սեջոնգը վարչականորեն բաժանվում է 1 գավառային քաղաքի (ըփ), 9 գավառակի (մյոն) և 4 շրջանի (տոն/դոն)։

;* Նշումներ․ «Հանսոլ», «Դոդամ» և «Արըմ» բնակավայրերի անվանումների հանջայով գրութունը գոյություն չունի։

## Ծանոթագրություններ

Կատեգորիա:2012 թվականին հիմնադրված բնակավայրեր
Կատեգորիա:Հարավային Կորեայի քաղաքներ
Սեջոնգ (այլ կիրառումներ)

**Սեջոնգ** անվանումը կարող է վերաբերել.

* Սեջոնգ Մեծ, Լի դինաստիայի 4-րդ վան, կորեական այբուբենի՝ հանգըլի ստեղծող,
* Սեջոնգ (քաղաք), քաղաք Հարավային Կորեայում, նախատեսվող վայր է ավելի քան մեկուկես տեսնյակ նախարարությունների և այլ պաշտոնական հաստատությունների համար,
* (7365) Սեջոնգ, աստերոիդ աստերոիդների հիմնական գոտում։ Հայտնաբերվել է 1996 թվականի օգոստոսի 18-ին Կաձուրո Վատանաբեի կողմից Սապորոյում։
ԵՊՀ հայ բանասիրության ֆակուլտետ

**ԵՊՀ հայ բանասիրության ֆակուլտետ**, ԵՊՀ կազմում գործող ֆակուլտետներից մեկը։

## Պատմություն
Հիմնադրվել է 1919 թվականի մայիսի 16-ին և համարվում է համալսարանի հիմնադիր ֆակուլտետներից։ Նախկինում կոչվել է պատմաբանասիրական ֆակուլտետ։

Ֆակուլտետում գործում է 7 ամբիոն՝ 
* Հայոց լեզվի ամբիոն
* Հայոց ­լեզվի պատմության ամբիոն
* Ընդհ­ան­ուր լեզվաբանության ­ամբ­իոն
* Ակադեմիկոս Հրանտ Թամրազյանի անվան հայ գրականության պատմության ամբիոն
* Հայ նորագույն գրականության պատմության ամբիոն
* Գրականության տեսու­թյան և գրաքննադատության ամբիոն
* Պրոֆեսոր Գուրգեն Էդիլյանի անվան մանկավ­ար­ժու­թյ­ան­ ամբի­ոն­

## Ծանոթագրություններ

Կատեգորիա:Երևանի պետական համալսարան
Ֆրենկ Գրիլլո

**Ֆրենկ Էնտոնի Գրիլլո** (, ), ամերիկացի դերասան։

## Անձնական կյանք
Գրիլլոն ծնվել է Նյու-Յորքում, իտալական արմատներ ունեցող ընտանիքում։ Ավարտել է Նյու Յորքի համալսարանը։ Իր առաջին կնոջ՝ Կեթիի հետ ամուսնացել է 1991 թվականին, բայց 1998 թվականին զույգը ամուսնալուծվել է։ Նրանք ունեն որդի՝ Սեմին, ծնվել է 1997 թվականին հունվարին։ 2000 թվականի հոկտեմբերի 28-ին Գրիլլոն ամուսնացել է դերասանուհի Վենդի Մոնզիի հետ, որն ունեցել է սիրավեպ Դին Մարլերի հետ «Ուղղորդող լույսը» հեռուստասերիալում։ Ամուսինները ունեն երկու որդի․ Լիամը, որը ծնվել է 2004 թվականի օգոստոսին և Ռիո Ժոզեֆ Գրիլլոն՝ 2008 թվականի հունվարի 20-ին։

## Կարիերա
Ֆրենկ Գրիլլոն ունեցել է բազմաթիվ դերեր հեռուստասերիալներում և ֆիլմերում, որոնցից են «Կույր արդարադատություն» և «Battery Park»: Նա հայտնի է Հարթ Ջեսապի դերով, որը խաղացել է հայտնի «Ուղղորդող լույսը» օճառային օպերայում 1996 թվականի մայիսից մինչև 1999 թվականի մարտը։ Մինչ այդ նա երևացել է այնպիսի ընկերությունների գովազդային տեսահոլովակներում, ինչպիսիք են American Express-ը, sure և Miller Genuine Draft դեզոդորի։ Ինչպես նաև հաջողակ է եղել ֆիտնես մոդելի բնագավառում՝ 1980-90-ական թվականներին հայտնվելով Men’s Workout և Exercise & Health լրագրերում։

Ֆրենկ Գրիլլոն խաղացել է «Spike» հեռուստաալիքի «Սպանության վայր» հեռուստասերիալում մարմնավորելով Միստեր Պիգին, այն հեռարձակվել է 2007 թվականի ամռանը։ Ինչպես նաև խաղացել է Ջիմիի «C.S.I.: Հանցանքի վայրը՝ Նյու-Յորք» հեռուստասերիալի «Մի քիչ հերոսների մասին» Էպիզոդում՝ որը հեռարձակվել է 2007 թվականի նոյեմբերի 28-ին։ Ֆրենկը լուսանկարվել է նաև հայտնի դրամատիկական «Հաղթանակ» հեռուստասերիալի առաջին եթերաշրջանում Նիկա Սավրիննայի դերում։

2010 թվականին Գրիլլոն խաղացել է «Մայրերի օրը» սարսափելի հեռուստասերիալում՝ Դանիել Սախպի դերով։ Ինչպես նաև 2010 թվականին նկարահանվել է ABC հեռուստաընկերության «Դարպասները» գերբնական քրեական հեռուստասերիալում, սակայն երկրորդ սեզոնում չի նկարահանվել։ Ֆրենկ Գրիլլոն նկարահանվել է նաև «Թագավորների հաղթանակը» դրամատիկական հեռուստասերիալի «Սև կինը» էպիզոդում՝ դաշտային գործակալի դերում։ Ֆրենկը խաղացել է նաև «Պատերազմ» ֆիլմում օգնականի դերում 2011 թվականին։ 2012 թվականին հայտնվել է «Մարտ» հեռուստասերիալում Դիազայի դերում, ինչպես նաև «Կապ չկա» դրամատիկական մարտաֆիլմում։ 2014 թվականին Գրիլլոն խաղացել է «Առաջին վրիժառուն, այլ պատերազմ» ֆիլմը Բրոկ Ռամլոուի դերով։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Փշատերև անտառներ

**Փշատերև անտառ**, անտառ, որը բաղկացած է մեկ կամ մի քանի տեսակի փշատերև ծառերից՝ սոճիներից, եղևնիներից, խեժափիչներից։

## Տարածություն
thumb|285px|Տայգան աշխարհի քարտեզի վրա
thumb|285px|Լեռնային փշատերև անտառ Կանադայի արևմուտքում.
thumb|285px| Եղևնիների անտառ Լատվիայում
Փշատերև անտառների բնակատեղին տայգայի ցուրտ բնակալիմայական զոնան է, որը տարածվում է Եվրասիայի հյուսիսում և Հյուսիսային Ամերիկայում։ Հյուսիսից սահմանակից է տունդրային, երբեմն մտնելով անդրբևեռային շրջան, հարավում տարածվում է մինչև խառը անտառներ, անտառատափաստաններ և տափաստաններ։ Հարավային սահամանը հասնում է մինչև 42 զուգահեռականին՝ ճապոնական Հոնսյու կղզուն։ Համեմատաբար տաք վայրերում փշատերև անտառները համատարած չեն, ձևավորելով անտառային զանգվածներ և էկոշրջաններ։ Շատ փշատերև անտառներ կան հարավում՝ չափավոր գոտում, հարավ-արևելքում՝ Հյուսիսային Ամերիկայում և Եվրասիայում։ Արևադարձային գոտիներում, օրինակ՝ Հյուսիսային Ամերիկայում, Ավստրալիայում, ավելի քիչ են տարածված, հիմնականում լեռներում։

### Անտառային ծառատեսակներ
thumb|285px|Սոճիների անտառ Յակուտիայում
[thumb|285px|Սոչիների անտառ [Կարելիայեում]]
*Տայգայում*' անատառը ձևավորող հիմնական ծառատեսակներն են սոճիներ , եղևնիներ, խեժափիչներից։

*Եվրոպայի* հյուսիսում առավելապես տարածված է  եվրոպական եղևնին:Ավելի հարավ եղևնա-սոճային և սոչիների անտառներում լայն տարածված է սովորական սոճին։

Կատեգորիա:Անտառներ
Կրակի ժամացույց

200px|մինի|Լամպային ժամացույց, 18-րդ դար
**Կրակի ժամացույց**, ժամացույցի տեսակ, որ լայն տարածում է ունեցել հնում։

## Տեսակներ
### Լամպային ժամացույց
Կավե կամ ապակյա լամպի մեջ լցվել է այնքան յուղ և ընտրվել այնպիսի պատրույգ, որ բավարարել է որոշակի ժամանակահատվածի համար։ Ժամացույցի այս տեսակից ամենից շատ օգտվել են հանքափորները` լամպի մեջ լցնելով 10 ժամ այրման համար նախատեսված յուղ։ Երբ սպառվել է յուղը, ավարտվել է և աշխատանքային օրը։ Լամպային ժամացույցները հաճախ վերին մասում լայնացող տեսք էին ունենում, որպեսզի յուղի մակարդակը հավասարապես իջնի, քանի որ երբ յուղի մակարդակը բարձր էր, ճնշումը մեծ էր, և յուղն արագ էր վառվում, իսկ երբ յուղի մակարդակը ցածր էր, նույն ժամանակահատվածում ավելի մեծ ծավալով էր վառվում, բայց յուղի մակարդակը նույն չափով չէր պակասում։

### Մոմե ժամացույցներ
Չինաստանում կրակի ժամացույցները տարածված էին մոմե ժամացույցների տեսքով։ Դրանք պատրաստվում էին հատուկ տեսակի ծառերից ստացված փոշով։ Փայտը խառնել են անուշաբույր նյութի հետ` ստացված զանգվածից ձևավորելով տարբեր չափերի մոմեր։ Մոմի նման բաղադրությունը ապահովում էր հավասարաչափ այրում։ Մոմերը կարող էին վառվել ամիսներ շարունակ` չպահանջելով հատուկ խնամք։ Չինական կրակի ժամացույցներն օգտագործվել են նաև զարթուցիչի գործառույթով։ Այդ դեպքում որոշակի հատվածներում ամրացվել են մետաղե գնդեր, որոնք մոմի վառվելու նախանշված ժամանակահատվածում ընկել են ճենապակուց սկահակի մեջ` բարձր, զրնգուն ձայն արձակելով։

Չինաստանում կիրառվել են նաև տարբերանշաններով մոմեր։ Պատրույգի տարբեր հատվածներում ավելացրել են զանազան անուշաբույր նյութեր, որպեսզի ամեն ժամի մոմը տարբեր բույրեր արձակի։

13-րդ դարում մոմե ժամացույցները տարածում են գտել Եվրոպայում, այդ թվում նաև տիրակալների շրջանում։

### Պատրույգային ժամացույցներ
Պատրույգային ժամացույցներն ունեցել են մետաղե պատրույգներ, որոնք արտաքինից պատվել են ձյութի և փայտի տաշեղների շերտով։ Դրանց որոշակի հատվածներում թելով ամրացրել են մետաղական գնդեր։ Թելի այրման արդյունքում գունդը ընկել է ցած` նշելով որոշակի ժամանակահատված։

## Ծանոթագրություններ

## Արտաքին հղումներ
* Վիքիպահեստում կան Կրակի ժամացույց թեմայով մեդիաֆայլեր

Կատեգորիա:Ժամացույցներ
Կատեգորիա:Չինական հայտնագործություններ
Mercedes-Benz Tourismo

right|thumb|200px|Tourismo
right|thumb|200px|Tourismo
right|thumb|200px|Tourismo
right|thumb|200px|Tourismo
**Tourismo**, Mercedes-Benz ընկերության միջքաղաքային և տուրիստական բարձրակարգ, հարմարվետ ավտոբուսների տեսակ։ O 350 RHD և SHD մոդելները տարբերվում են թափքի բարձրությամբ և ուղեբեռի բաժնեմասի տարողունակությամբ։ Թուրքական շուկայի համար արտադրվել է О 403 SHD մոդելը։ Բոլոր անիվների կախոցները ինքնակարգավորվող օդաճնշական են, արգելակները՝ սկավառակային։ Ստանդարտ սարքավորումները միացած են ABS և ASR համակարգերին։

Ավտոբուսի առաջնամասն աչքի է ընկնում իր «ծիծաղկոտ» աչքեր-ցոլարձակ լապտերներով և կենտրոնում՝ առջևի վահանակի վրա գտնվող աստղով, որը հնարավորություն է տալիս հասկանալու, որ ավտոբուսը «Մերսեդես-Բենց» տուրիստական ավտոբուսների մոդելների շարքից է։

Կատարյալ հարթ մակերևույթը, գերազանց համաչափությունները, մգեցված ապակիները և հետևի հատվածի դինամիկ արված գծերը ավտոբուսին հատուկ գրավչություն են հաղորդում։ Tourismo-ն լավ է նայվում ցանկացած ֆոնի վրա։

2005 թվականի տվյալներով՝ Tourismo-ն Եվրոպայում ամենավաճառվող ավտոբուսն է։ 10 տարվա ընթացքում թուրքական Mercedes-Benz Türk մասնաճյուղը արտադրել է այդպիսի 10 000 մեքենա։

Եվրոպայում Tourismo-ն տուրիստական ամենատարածված ավտոբուսներից մեկն է։ Ճանապարհներին կարելի է հանդիպել այս ընտանիքի ավելի քան 12 000 ավտոբուսների։

Փոփոխություններ՝ Tourismo O 350 RHD, Tourismo O 350 SHD.

2007 թվականի փոփոխություններ՝ Tourismo /Tourismo M/ Tourismo L (Երկարությունը՝ 12.140 մմ/ 12.960 մմ/ 13990 մմ)։

## Տեխնիկական բնութագրեր

## Աղբյուրներ
# Ամսագիր «Բեռնատար պրեսս», N 7, 2005 թվական։
# Ամսագիր «Առևտրային ավտոմեքենաներ», 2006 թվական։
# Ամսագիր «Բեռնատարների աշխարհը», 2005 թվական։
# EvoBus Russland, 2008 թվական։

Կատեգորիա:Ավտոմեքենաներ
Կատեգորիա:Զբոսաշրջություն
Հաղթանակի հուշարձան (Նետանիա)

**Կարմիր բանակի նացիստների դեմ տարած հաղթանակի հուշարձան** (), հուշահամալիր, որը գտնվում է Իսրայելի Նատանիա քաղաքում։

Այն կառուցվել է ի հիշատակ Երկրորդ համաշխարհային պատերազմի ընթացքում խորհրդային կարմիր բանակի տարած հաղթանակին՝ նացիստների նկատմամբ։ Հուշարձանը ստեղծվել է Իսրայելի և Ռուսաստանի Դաշնության կառավարության միացյալ որոշմամբ։

Ռուսաստանի կառավարությունը, ինչպես նաև մամուլը դրական է արձագանքել հուշարձանի կառուցմանը՝ այն համարելով կարևոր քայլ ռուս-իսրայելական հարաբերությունների ամրապնդման գործում։

## Նկարագրություն
Հուշահամալիրը բաղկացած է երկու հատվածներից, որոնք խորհրդանշում են խավարից անցումը դեպի լույսը։ Այն կապված է նացիզմի դեմ խորհրդային կարմիր բանակի մղած պայքարի և հաղթանակի հետ, որը անմիջականորեն կապված էր Հոլոքոսթի կանխման և հրեական անկախ պետության վերահաստատման հետ։

Ի խորհրդանշումն Երկրորդ համաշխարհային պատերազմի զոհերի՝ հուշահամալիրն ունի սև գույն։ Աջ մասը նվիրված է Հոլոքոսթի զոհերին, իսկ ձախ մասը 1941 թվականի հունիսի 22-ից մինչև 1945 թվականի մայիսի 9-ը տևած Հայրենական մեծ պատերազմի արդյունքում ընկածներին։

Երկրորդ մասում գտնվող սպիտակ թևերը նշում են հաղթանակը։ Այլաբանորեն այն համապատասխանում է «կռունկի» պատկերին։ Հուշահամալիրը ստեղծվել է ռուս ճարտարապետ Սալավատ Շերբյակովի նախագծմամբ։

## Պատմություն
Հաղթանակի հուշարձանը գտնվում է Միջերկրական ծովի ափին։ Հուշարձանի պաշտոնական բացումը տեղի է ունեցել 2012 թվականի հունիսի 25-ին։

Բացման արարողությանը ներկա են գտնվել Իսրայելի նախագահ Շիմոն Պերեսը, Ռուսաստանի Դաշնության նախագահ Վլադիմիր Պուտինը, Նետանիայի քաղաքապետ Միրիամ Ֆեյերբերգը, ինչպես նաև Հայրենական մեծ պատերազմի մի շարք վետերաններ։

Կառույցի շինարարական աշխատանքների վրա ծախսվել է 2 միլիոն դոլար։ Ընդհանուր հովանավորները և ռուսաստանյան հրեա կոնգրեսը միասին տրամադրել են 500 հազար ԱՄՆ դոլար։

## Տես նաև
* Հայրենական մեծ պատերազմ

## Ծանոթագրություններ

Կատեգորիա:Իսրայելի հուշարձաններ
Տիբոր Չիկ

**Տիբոր Չիկ** (, ), պրոֆեսիոնալ բռնցքամարտիկ Հունգարիայից, որը շահել է  ոսկե մեդալ 1948 թվականի թվականի ամառային Օլիմպիական խաղերին։  Երկու անգամ` 1946 և 1948 թվականներին, եղել է Հունգարիայի Չեմպիոն։

## Կենսագրություն
Ծնվել է Ջասբերենիում` մի աղքատ ընտանիքում, 1927  թվականի սեպտեմբերին։ Նա սկսել է զբաղվել է բռնցքամարտով և նրա ամենամեծ հաջողությունը եղել է այն, որ Լոնդոնում կայացած Օլիմպիական խաղերում շահել է  ոսկե մեդալ։
Չիկը ուներ իր դյուրին երթուղին դեպի կիսաեզրափակիչ, քանի որ նրա առաջին մրցակիցը որակազրկվել էր, իսկ մյուս մրցակիցը` Ջիմմի Կարրուզերսը, Ավստրալիայից ստիպված էր հեռանալ աչքի տրավմայի հետևանքով։ Հունգարիա վ երադառնալուց հետո Տիբոր Չիկին շնորհվել է պատվավոր քաղաքացու կոչում։ Չիկին մասնակցություն է ունեցել  Հունգարիայի 1956 թվականի հեղափոխությանը։ Հետագայում, վտանգից խուսափելով, հեռացել է Հունգարիայից և բնակվել Ավստրալիայում, որտեղ էլ մահացել է 1976 թվականին։

## Ծանոթագրություններ

Կատեգորիա:1927 ծնունդներ
Կատեգորիա:1976 մահեր
Կատեգորիա:Հունգարիայի Օլիմպիական բռնցքամարտիկներ
Կատեգորիա:Հունգարացի օլիմպիական չեմպիոններ
Լում (այլ կիրառումներ)

**Լում**, կարող է վերաբերել՝
* Լում - գետ Ռուսաստանում, Յարանի վտակը
* Լում - գյուղ Ռուսաստանի, Կիրովի մարզի Յարանսկի շրջանի կազմում
Լունա (այլ կիրառումներ)

**Լունա**, կարող է վերաբերել՝
* Լունա - գյուղ Ռուսաստանի, Սմոլենսկի մարզի Կարդիմովսկի շրջանի կազմում
* Լունա - Լուսնի հետազոտությունների խորհրդային ծրագրի և 1959 թվականից Լուսին արձակվող ավտոմատ միջմոլորակային կայանների (ԱՄԿ) անվանումը
Լունվոժ (այլ կիրառումներ)

**Լունվոժ**, կարող է վերաբերել՝
* Լունվոժ - գետ Ռուսաստանում, Պոժյոգի վտակը
* Լունվոժ - գետ Ռուսաստանում, Վերին Վոչայի վտակը
* Լունվոժ - գետ Ռուսաստանում, Տևյոմյուի վտակը
Լուունյա (այլ կիրառումներ)

**Լուունյա**, կարող է վերաբերել՝
* Լուունյա - գյուղական ավան Էստոնիայի Տարտումաա նահանգի Լուունյա շրջանում
* Լուունյա - շրջան Էստոնիայի Տարտումաա նահանգում
Լուչկովսկի գյուղական խորհուրդ (այլ կիրառումներ)

**Լուչկովսկի գյուղական խորհուրդ**, կարող է վերաբերել՝
* Լուչկովսկի գյուղական խորհուրդ - Ուկրաինայի Սումիի մարզի Լիպոդոլինսկի շրջանում
* Լուչկովսկի գյուղական խորհուրդ - Ուկրաինայի Պոլտավայի մարզի Կոբելյակսկի շրջանում
Let’s Get Loud

**«Let’s Get Loud»**, ամերիկացի երգչուհի և դերասանուհի Ջենիֆեր Լոպեսի երգը՝ ձայնագրած իր առաջին On the 6 ձայնասկավառակի համար (1999)։ Սկզբնապես ստեղծագործությունը գրվել էր Գլորիա Էստեֆանի համար, որը եղել է նրա համահեղինակը, սակայն համարել, որ երգը նման է իր նախկին ստեղծագործությանը և տվել է Լոպեսին։ Էմիլիո Էստեֆան կրտսերը, որը ինչպես և Քայք Սենթենդերը, երգի համահեղինակն է հանդիսանում, հայտարարել է, որ երգը «նրան ավելի շատ հաճույք կպատճառի», և Լոպեսը նրան «նոր կյանք» կտա։ «Let’s Get Loud»-ը հաճախ դիտարկվում է որպես Ջենիֆեր Լոպեսի այցեքարտ։ Արդյունքում, Էստեֆանը երգի իր տարբերակը թողարկեց 2011 թվականին՝ որպես իր *Miss Little Havana* ձայնասկավառակի բոնուս-երգ։

Թողարկման պահից «Let’s Get Loud»-ը հայտվել մի շարք միջազգային չարթերում՝ հասնելով գլխավոր տասնյակ 5 եվրոպական երկրներում։ Չնայած նրան, որ սինգլը չի թողարկվել ԱՄՆ-ում, այն հայտնվել է ամերիկյան *Billboard* Hot Dance Club Songs չարթում։ «Let’s Get Loud»-ը դրական արձագանքներ է ստացել քննադատների կողմից և 2001 թվականին՝ «Գրեմիի» 43-րդ մրցանակաբաշխության ժամանակ, սինգլը Լոպեսին իր երկրորդ «Գրեմի» արձանիկն է բերել «Լավագույն պարային ձայնագրություն» անվանակարգում։ Նույնանուն տեսահոլովակը նկարահանվել է Ջեֆրի Դոյի կողմից; Տեսահոլովակը նկարահանվել է 1999 թվականի ֆուտբոլի կանանց առաջնության ժամանակ։

## Ձևաչափ և երգացանկ

## Հիթ-շքերթները և հավաստագրումները

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

### Հավաստագրումներ

## Ծանոթագրություններ
Մայկա Մոնրո

**Մայկա Մոնրո** (, ()), ամերիկյան դերասանուհի և պրոֆեսիոնալ կայթսերֆիստ։

## Կենսագրություն
Կինոյում իր դեբյուտ կատարել է 2012 թվականին «Ամեն գնով» ֆիլմում։ Նույն տարում դեր է ստացել «Աշխատանքի օր» ֆիլմում, որտեղ խաղացել է Մենդիի դերը։ 2014 թվականին խաղացել է «Նա» սարսափ ֆիլմի գլխավոր դերում։ Ֆիլմը ցուցադրվել է Կաննի կինոփառատոնում և արժանացել քննադատների հիացական արձագանքների։ Նա նաև ունեցել է դեր գիտական-ֆանտաստիկ «5-րդ ալիք» ֆիլմում։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մարզուհիներ
Լուսաբեր (այլ կիրառումներ)

**Լուսաբեր**, կարող է վերաբերել՝
* Լուսաբեր - մանկապատանեկան, գրական-գեղարվեսաական, մանկավարժական պատկերազարդ ամսագիր։ Լույս է տեսել 1949-1971 թվականներին, Թեհրանում
* Լուսաբեր - հայկական արական և իգական անձնանուն
* Լուսաբեր - ազգային, քաղաքական և գրական երկօրյա թերթ
Սուրբ Ավգուստինի եկեղեցի

**Սուրբ Ավգուստինի եկեղեցի** (), կաթոլիկ եկեղեցի Հռոմում։ Տեղակայված է Նավոնա հրապարակի մոտ։ Առաջին հռոմեական եկեղեցիներից է, որ կառուցվել է Վերածննդի ժամանակաշրջանում։ 1587 թվականի ապրիլի տասներեքից եկեղեցին տիտղոսակիր է։ 2006 թվականի մարտի քսանչորսից եկեղեցու կարդինալ քահանան Ժան-Պիեռ Ռիկարն է։

## Պատմություն
մինի|Սուրբ Ավգուստինի եկեղեցու ինտերիերը|ձախից|350px
[մինի|[Կարավաջոյի Madonna di Loreto]]
Եկեղեցու կառուցումը սկսել է Գիլիում դ՛Էստուտվիլը, Ռուենի արքեպիսկոպոսն ու կարդինալ Կամերլենգոն (1477-1483 թթ․)։ Ճակատամասը կառուցվել է 1483 թվականին Ջակոմո դի Պետրասանտայի կողմից։ Վերջինս կառուցման համար օգտագործել է Կոլիզեումից բերված տրավերտին։ Եկեղեցու ձևավորումը վերագրվում է 15-րդ դարի վերջին, ճարտարապետ Բակկիո Պինտելլիին։ 18-րդ դարի վերջին ինտերիերի վերանորոգման աշխատանքները իրականացվել են Լուիջի Վանվիտելլիի կողմից։
Դա վաղ Վերածննդի ոճով արված պարզ աշխատանք էր։
Սուրբ Ավգուստինի եկեղեցում հայտնաբերված ձեռագրերը եկեղեցու պատմությունը ներկայացնող արժեքավոր աղբյուրներ են։ Դրանք հավաքել և հրապարակել է Վինչենցո Ֆորչելլան։

Արվեստի ամենահայտնի գործը, որ ներկայացված է եկեղեցում Կավալլետտի կապելայի Madonna di Loreto կտավն է, որը պատկերել է բարոկկոյի դարաշրջանի նկարիչ Կարավաջոն։ Եկեղեցում է նաև գտնվում Գուերչինոյի "Սուրբ Ավգուստին" կտավը։

Image:
Image:


## Ծանոթագրություններ

## Արտաքին հղումներ

Կատեգորիա:Հռոմի կաթոլիկ եկեղեցիներ
Կատեգորիա:Վատիկան
Լուսաձորի պատմության և մշակույթի անշարժ հուշարձանների ցանկ (այլ կիրառումներ)

**Լուսաձորի պատմության և մշակույթի անշարժ հուշարձանների ցանկ**, կարող է վերաբերել՝
* Լուսաձորի պատմության և մշակույթի անշարժ հուշարձանների ցանկ - ԼՂՀ Ասկերանի շրջանի Լուսաձոր գյուղի պատմության և մշակույթի հուշարձանների ցանկը
* Լուսաձորի պատմության և մշակույթի անշարժ հուշարձանների ցանկ - Տավուշի մարզի Լուսաձոր գյուղի պատմության և մշակույթի հուշարձանների ցանկը
Լուսաղբյուրի պատմության և մշակույթի անշարժ հուշարձանների ցանկ (այլ կիրառումներ)

**Լուսաղբյուրի պատմության և մշակույթի անշարժ հուշարձանների ցանկ**, կարող է վերաբերել՝
* Լուսաղբյուրի պատմության և մշակույթի անշարժ հուշարձանների ցանկ - Արագածոտնի մարզի Լուսաղբյուր գյուղի պատմության և մշակույթի հուշարձանների ցանկը
* Լուսաղբյուրի պատմության և մշակույթի անշարժ հուշարձանների ցանկ - Լոռու մարզի Լուսաղբյուր գյուղի պատմության և մշակույթի հուշարձանների ցանկը
* Լուսաղբյուրի պատմության և մշակույթի անշարժ հուշարձանների ցանկ - Շիրակի մարզի Լուսաղբյուր գյուղի պատմության և մշակույթի հուշարձանների ցանկը
Լուսանկար (այլ կիրառումներ)

**Լուսանկար**, կարող է վերաբերել՝
* Լուսանկար - պատկեր, որն ստեղծվում է լույսի ազդեցության տակ լուսազգաց մարմնի վրա
* Լուսանկար - 1970 թվականին Ալբերտ Մկրտչյանի կողմից նկարահանված հայկական ֆիլմ
Լուսարձակ (այլ կիրառումներ)

**Լուսարձակ**, կարող է վերաբերել՝
* Լուսարձակ - հասարակական ու քաղաքական շաբաթաթերթ։ Լույս է տեսել 1926-1928-ին, Կահիրեում
* Լուսարձակ - հասարակական-քաղաքական շաբաթաթերթ, լույս է տեսել 1920—1924 թվականներին, Վառնայում։ Խմբագիր՝ Տիգրան Մարտիրոսյան
* Լուսարձակ - հեռավոր գործողության լուսավորման սարք, որն իր օպտիկական համակարգով (հայելիներ կամ ոսպնյակներ) լույսն ուղղում է տարածական սահմանափակ անկյունով։
Կորացման շարժիչ

**Կորացման շարժիչ** կամ **վարփ շարժիչ** ( *«կորացման շարժիչ»*), հիպոթետիկ տեխնոլոգիա, որն, ըստ հիպոթեզի, թույլ կտա նման շարժիչով նավին միջաստղային տարածությունները հաղթահարել լույսի արագությունը գերազանցող արագություններով։ Այժմ վարփ շարժիչները մեծ մասամբ դիտարկման առարկա են գիտական ֆանտաստիկայում։ Ինչպես նշում են որոշ ֆիզիկոսները, վարփ շարժիչի աշխատանքը հնարավոր է համառելատիվիստական էֆեկտների շնորհիվ։ Վարփ շարժիչի միջոցով տիեզերանավը արագընթաց չի սլանում, սակայն այնուամենայնիվ շարժվում է ավելի արագ, քան հարթ էլեկտրամագնիսական ալիքը վակուումում։ Օրինակ, հորինված վարփ շարժիչը կիրառվում է Աստղային ճանապարհում հենց նշված սկզբունքով։

Ինչպես Աստղային ճանապարհ ֆանտաստիկ սերիալում, այդպես էլ իրականությունում, վարփ շարժիչի աշխատանքի սկզբունքները բոլորովին էլ հնարավոր են։ Ֆիզիկոս Հարոլդ Ուայթը որպես հիմք է վերցրել մեքսիկացի ֆիզիկոս Միգել Ալկուբիերրեի հաշվարկները, ով առաջինն է մտածել կորացման շարժիչի մասին որպես հարաբերականության ընդհանուր տեսության համակարգում տեղափոխման գերարագ միջոցի մասին։

Ուայթը ուղղել է Ալկուբիերրեի տեսության թերությունները և հաշվարկներ կատարել, որոնց շնորհիվ կարողացել է հասնել ծախսվող հզորության նվազեցմանը՝ 300 Երկիր մոլորակների մասսային համարժեք լիցքից մինչև 700 կիլոգրամին համարժեք էներգիայի չափի։

Ըստ որոշ աղբյուրների, ՆԱՍԱ-ն այժմ զբաղված է վարփ շարժիչների տեսության մշակմամբ։

## Արտաքին հղումներ
* [Embedding of the Alcubierre Warp drive](https://www.google.de/?hl=de&gws_rd=cr&ei=reoNVZzJOcXDOoflgfgM#hl=de&q=(x%2F(x%5E2%2By%5E2)%5E0.5)*((2*(1%2F(cosh(2*(x%5E2%2By%5E2)%5E0.5%2B5)%5E2))-(2*(1%2F(cosh+(2*(x%5E2%2By%5E2)%5E0.5-5))%5E2)))%2F(2*tanh(2*5)))%2C+x+is+from+-5+to+5%2C+y+is+from+-5+to+5%2C+z+is+from+-1+to+1&safe=off) 2d plot in Google
* Warp Drive, When?  A NASA feasibility article 
* Special Relativity Simulator What would things look like at near-warp speeds?
* Alcubierre Warp Drive at the Encyclopedia of Astrobiology, Astronomy, and Spaceflight
* 
* The Warp Drive Could Become Science Fact 

## Ծանոթագրություններ

Կատեգորիա:Աստղային ճանապարհի սարքավորումներ
Կատեգորիա:Գերլուսային շրջագայությունը գեղարվեստումn
Կատեգորիա:Զարգացող տեխնոլոգիաներ

Կատեգորիա:Նոր տեխնոլոգիաներ
Լուսաբաց (այլ կիրառումներ)

**Լուսաբաց**, կարող է վերաբերել՝
* Լուսաբաց - գրական ամսաթերթ։
* Լուսաբաց - ամենամյա գրական-գեղարվեստական ժողովածու։
Լուսենա (այլ կիրառումներ)

**Լուսենա**, կարող է վերաբերել՝
* Լուսենա - համայնք Բրազիլիայում՝ Պարաիբա նահանգի կազմում
* Լուսենա - քաղաք և մունիցիպալիտետ Իսպանիայում
Իշտվան Կերտես

**Իշտվան Կերտես** (, 28 օգոստոսի, 1929, Բուդապեշտ – 16 ապրիլի, 1973, Կֆար Սավա), հունգարացի դիրիժոր, ով աշխատել է առավելապես Գերմանիայում և Ավստրիայում։

## Կենսագրություն
Իշտվան Կերտեսը ծնվել է 1929 թվականի օգոստոսի 28-ին Բուդապեշտում, հրեական ընտանիքում։ Նրա հայրը՝ Միկլոշ Կերտեսը (ի ծնե ազգանունը՝ Քլեյն, 1898-1937), եկել էր Սեչենից, ղեկավարում էր կաշվի դաբաղման ձեռնարկութուն, իսկ մայրը եղել է Մարգիտ Մուրեսիանը (1903-1974)։ Իշտվան Կերտեսի կրտսեր քույրը՝ Վերան (1933-2015) աշխատել է Նյու Յորքում որպես կտորի դիզայներ։

Վեց տարեկանից Իշտվան Կերտեսը սովորել է նվագել ջութակ, 12 տարեկանից՝ նաև դաշնամուր։ 1953 թվականին ավարտել է Բուդապեշտի երաժշտության ակադեմիան, որտեղ նրա կոմպոզիցիայի ուսուցիչներն են եղել Լեո Վեյները, Զոլտան Կոդաին ու Ռեժյո Կոկայը։ Դիրիժորություն նա սովորել է Յանոշ Ֆերենչիկի ու Լասլո Շոմոդիի գլխավորությամ։

1953-1955 թվականներին Դյորում Իշտվան Կերտեսը եղել է նվագախմբի դիրիժոր, ապա երկու տարի աշխատել է Բուդապեշտի օպերայում։ 1956 թվականի Հունգարական հեղափոխության ճնշումից հետո Իշտվան Կերտեսը կնոջ՝ երգչուհի Էդիտ Գաբրիի ու դստեր հետ հեռացել է Հունգարիայից։ Մի որոշ ժամանակ նա իր դիրիժորական արվեստը կատարելագործել է Հռոմում՝ Ֆերնանդո Պրևիտալիի մոտ։

Իշտվան Կերտեսը, իր դեբյուտը կատարելով 1950-ականների վերջին Համբուրգի օպերային թատրոնում, արագ ճանաչում է ձեռք բերել Բեթհովենի, Վերդիի ու հատկապես Մոցարտի օպերաների բեմադրությունների շնորհիվ։ 1960 թվականին նա գլխավորել է օպերային թատրոն Աուգսբուրգում, 1961 թվականին առաջին անգամ մասնակցել է Զալցբուրգի փառատոնին՝ ներկայացնելով Մոցարտի «Առևանգում հարեմից» օպերան։ 1964 թվականից Իշտվան Կերտեսը եղել է Քյոլնի օպերայի երաժշտական ղեկավարը, իսկ 1965-1967 թվականներին զդրա հետ միաժամանակ եղել է Լոնդոնի սիմֆոնիկ նվագախմբի դիրիժորը։

Իշտվան Կերտեսը մահացել է Իսրայելում կատարած շրջագայության ժամանակ՝ 1972 թվականի ապրիլի 16-ին (խեղդվել է լողալու ժամանակ)։

Իշտվան Կերտեսի ձայնագրությունների շարքում ներառված են Անտոնին Դվորժակի սիմֆոնիաների՝ աշխարհում առաջին ամբողջական հավաքածուն, Յոհաննես Բրամսի ու Ֆրանց Շուբերտի բոլոր սիմֆոնիաները, ինչպես նաև Բելա Բարտոկի, Լյուդվիգ վան Վեթհովենի, Ջուզեպպե Վերդիի, Զոլտան Կոդայի, Վոլֆգանգ Ամադեուս Մոցարտի, Օտտորինո Ռեսպիգիի, Ջոակինո Ռոսսինի ստեղծագործությունները։

## Ծանոթագրություններ

Կատեգորիա:Հունգարացի դիրիժորներ
Աննա Երզինկյան

**Աննա Յուրիի Երզինկյան** (Անետա Երզնկյան, ), հայ կինոքննադատ։ Հայաստանի արվեստի վաստակավոր գործիչ (2011): Հայաստանի կինեմատոգրաֆիստների միության (1980) և Հայաստանի կինոգետների և կինոլրագրողների ասոցիացիայի անդամ։

ՀԽՍՀ ժողովրդական արտիստ Յուրի Երզնկյանի դուստրը։

## Կենսագրություն
Աննա Երզինկյանը ծնվել է 1949 թվականին Երևանում կինոռեժիսոր Յուրի Երզնկյանի ընտանիքում։ Ավարտել է Երևանի պետական համալսարանի բանասիրական ֆակուլտետը և Մոսկվայի արվեստաբանության գիտահետազոտական ինստիտուտի ասպիրանտուրան։ 1971-1973 թվականներին եղել է ԷՊՏՈ «Էկրան»-ի խմբագիր, 1973-1975 թվականներին՝ «Կոմսոմոլեց» թերթի թղթակից, 1975-1976 թվականներին եղել է Երևանի Կինոյի տան մեթոդիստը, 1973-1989 թվականներին աշխատել է Հայաստանի կինեմատոգրաֆիստների միության վարչությունում՝ որպես ստեղծագործական մասնաճյուղի նախագահ, ապա՝ քարտուղար։ 1977 թվականից դասավանդում է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետի կինոյի և հեռուստատեսության ամբիոնում, 1996 թվականից՝ միաժամանակ Երևանի թատրոնի և կինոյի պետական ինստիտուտում, պրոֆեսոր է։ 1989-1990 թվականներին միաժամանակ եղել է ՀՀ Կինոյի բարեկամների հանրապետական ընկերության կազմքարտուղար, 1992 թվականից՝ ՀՀ Կինոյի բարեկամների հանրապետական ընկերության նախագահի տեղակալ։ 2000 թվականից Երևանի թատրոնի և կինոյի պետական ինստիտուտի կինոգետների արվեստանոցի ղեկավար։ 2006-2011 թվականներին՝ Երևանի թատրոնի և կինոյի պետական ինստիտուտի ուսումնագիտական գծով պրոռեկտոր, 2011-2012 թվականներին՝ Երևանի թատրոնի և կինոյի պետական ինստիտուտի գիտակրթական ծրագրերի, որակի գնահատման միջազգային կապերի գծով պրոռեկտոր, 2013 թվականից՝ Երևանի թատրոնի և կինոյի պետական ինստիտուտի Կինոյի, հեռուստատեսության և անիմացիայի ֆակուլտետի դեկան։ ՀՀ նախագահին առընթեր հանրային խորհրդի գիտության, կրթության և մշակույթի հանձնաժողովի անդամ է։ Կինոյին և հեռուստատեսությանը նվիրված մի շարք հոդվածների և գրքերի հեղինակ է։

## Պարգևներ
* ՀՀ վարչապետի պատվոգիր, 2013
* ՀՀ արվեստի վաստակավոր գործիչ, 2011
* Նանսենի անվան մեդալ, 2010
* ՀՀ մշակույթի նախարարության ոսկե մեդալ, 2009

## Երկեր
* Հայ դասական գրականության և թատրոնի դերը ազգային հեռուստատեսության ձևավորման գործում։ Հայկական հեռուստատեսության գեղարվեստական հաղորդակցության սկիզբը՝ ազգային գրականություն-թատրոն-հեռուստատեսություն։ Ուսումնամեթոդական ձեռնարկ։ Երզինկյան Աննա Յուրիի, Յավուրյան Ալբերտ։ Երևան։ Մանկավարժ, 2008։

## Ծանոթագրություններ

Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:ՀՀ արվեստի վաստակավոր գործիչներ
Կատեգորիա:Հայ կինոքննադատներ
Դոնի Ռոստովի երաժշտական կոմեդիայի հայկական թատրոն

**Դոնի Ռոստովի երաժշտական կոմեդիայի հայկական թատրոն**, հիմնվել է 1919 թվականին, Նոր Նախիջևանում՝ Հայ դերասանական կոոպերատիվ ընկերության անունով (ղեկ․ Հ․ Նանասյան)։ Խաղացանկում՝ դրամաներ և օպերաներ։

## Կազմ
1920-1921 թվականներին խմբում հանդես են եկել Ց․ Ամերիկյանը, Հայկ Դանզասը, Գ․ Կրասիլնիկյանը, Վանշիրը  (Մ․ Համբարձումյան), Գևորգ Չուբարը, Ռ․ Կոտոզյանը, Մ․ Լուսինյանը, Ն․ Ալիխանյանը և ուրիշներ։

Բեմադրություններից են՝ Կալմանի «Սիլվա», «Բայադերա», Լեհարի «Կենսուրախ այրին», Վալենտինովի «Հրո քրմուհին», Երիցյանի «Ուշ լինի, նուշ լինի», Շիրվանզադեի «Պատվի համար», Շեքսպիրի «Օթելլո», Լևոն Շանթի «Հին աստվածներ», Ջակոմետտիի «Ոճրագործի ընտանիքը» և այլն։

Թատրոնն ունեցել է նվագախումբ և երգչախումբ, դիրիժորներ՝ Ի․ Շապոշնիկյան, Ն․ Զաքյան, ռեժիսորներ՝ Խ․ Ֆորին (Հարությունյան), Վանշիր և ուրիշներ։
Թատրոնը հյուրախաղերով հանդես է եկել Երևանում, Գյումրիում, Բաքվում և այլուր։ Փակվել է 1927 թվականին։

## Ծանոթագրություններ

Կատեգորիա:Ռուսաստանի հայկական թատրոններ
Պալ Իլկու

**Պալ Իլկու** (, ), հունգարացի զինվորական, քաղաքական գործիչ։ 1961 թվականից մինչև մահ եղել է Հունգարիայի կրթության նախարար։ Մեծ դերակատարում ունի 1956 թվականի Հունգարիայի հեղափոխության ջախջախումից հետո Յանոշ Կադարի ռեժիմն ամրացրած ոստիկանական ուժերի (pufajkások) կազմակերպման գործում։

## Ղեկավար պաշտոններ
* 1948՝ Հունգարիայի աշխատավորների կուսակցության քարոզչության բաժնի պետ
* 1952-1958՝ գլխավոր քաղաքական խմբի ղեկավարի տեղակալ
* 1957-1958՝ Հունգարիայի պաշտպանության փոխնախարար
* 1958-1961՝ Հունգարիայի կրթության փոխնախարար
* 1961-1973՝ Հունգարիայի կրթության նախարար

## Պարգևներ
Մոսկվայի պետական համալսարանի պատվավոր դոկտոր, 1971

## Երկեր
* Lendület (regény, Pozsony, 1936);
* Az osztály zendülői (regény, Budapest, 1949);
* Oktatásügyünk továbbfejlesztéséről (Budapest, 1964);
* Korszerű műveltség – szocialista ember (válogatott beszédek, cikkek, válogatta, szerk. Horváth Márton, Aczél György előszavával, Bp., 1977).

## Ծանոթագրություններ

## Արտաքին հղումներ
* Magyar Életrajzi Lexikon

Կատեգորիա:Հունգարիայի քաղաքական գործիչներ
Իմրե Մեց

**Իմրե Մեց** (, ), հունգարացի քաղաքական գործիչ։

## Գործունեություն
1956 թվականի Հունգարիայի հեղափոխությունից հետո  դատապարտվել է մահվան, ապա պատիժը մեղմացվել է ազատազրկմամբ։ Ազատ է արձակվել 1963 թվականին և աշխատել որպես ինժեներ-էլեկտրիկ։ Ավելի ուշ դարձել է Ազատ դեմոկրատների դաշինքի (SZDSZ) հիմանդիր անդամ։ 1990 թվականին դաշինքի կազմից դարձել է Հունգարիայի խորհրդարանի պատգամավոր։ Տարաձայնություններ ունենալով իր կուսակցության հետ՝ հեռացել է Ազատ դեմոկրատների դաշինքից, 2006 թվականին ընտրվել է Հունգարիայի սոցիալիստական կուսակցության (MSZP, սակայն չի անդամակցում) կազմից։ 2010 թվականի ընտրություններում բավարար ձայներ չստանալով՝ հրաժեշտ է տվել խորհրդարանական կարիերային։ 2011 թվականի հունվարին կրկին միացել է հին կուսակցությանը՝ Ազատ դեմոկրատների դաշինքին (SZDSZ):

1994-1998 թվականներին գլխավորել է ազգային պաշտպանության խորհրդարանական կոմիտեն։ Մինչև 1996 թվականը եղել է SZDSZ-ի առաջնորդներից (*ügyvivő*), ինչպես նաև մասնակցել է Ազատ դեմոկրատների դաշինքի կուսակցական նախագահի պաշտոնի ընտրությանը, բայց չի ընտրվել։ 2005 թվականի նախագահական ընտրությունների ժամանակ ընդհարվել է Ազատ դեմոկրատների դաշինքի հետ։ Դաշինքը ձեռնպահ է մնացել, երբ Մեցը քվեարկել է Հունգարիայի սոցիալիստական կուսակցության թեկնածու Կատալին Սիլիի օգտին։ Այս քվերակության պատճառով նրան հետագայում մեղադրեցին Ազատ դեմոկրատների դաշինքին դավաճանելու համար։ 2010 թվականին Մեցը փոքրիկ փոփոխություն է առաջարկել սահմանադրությունում, որն անդրադառնում էր կուսակցությանը որպես միակուսակցական համակարգի, ինչպես եղել էր նախքան Հունգարիայում կոմունիստական կուսակցության ավարտը։

## Ծանոթագրություններ

Կատեգորիա:Հունգարիայի քաղաքական գործիչներ
Կատեգորիա:Պատվո լեգեոնի շքանշանի սպաներ
Պատռված է դրոշից

**«Պատռված է դրոշից»**, **«Պոկված է դրոշից»** (), 2007 թվականին նկարահանված վավերագրական ֆիլմ կոմունիզմի միջազգային անկման և 1956 թվականի հունգարական հեղափոխության մասին։ Ֆիլմում ներկայացված է Սառը պատերազմի դարաշրջանը (1945-1991 թվականներ) և այդ ժամանակահատվածում գերտերությունների միջև տեղի ունեցող մրցակցությունը։ Ֆիլմում 1956 թվականի հունգարական հեղափոխությունը ներկայացվում է որպես կոմունիստական համակարգի հետագա անկման առաջին կատալիզատոր և ժողովրդավարության առաջխաղացման ուշագրավ շրջադարձ։

2009 թվականին ֆիլմը մասնակցել է Օսկարի «Լավագույն վավերագրական ֆիլմ» անվանակարգում։ Ըստ մի շարք կինոքննադատների և պատմաբանների՝ ֆիլմը համարվում է այս թեման արծարծող լավագույն վավերագրական ֆիլմը։

## Հարցազրույցներ, արխիվային կադրեր
Ֆիլմում ներկայացված է 29 հարցազրույց ազատամարտիկների, պատմաբանների, լրագրողների, խորհրդային զինվորների, ՄԱԿ-ի և դեսպանատների պաշտոնյաների, նախկին քաղբանտարկյալների, խոշտանգողների հետ, ինչպես նաև փոխհրաձգության ժամանակ բռնված օտարերկրյա ուսանողների հետ, որոնք պատմում են 20-րդ դարի մեծագույն պատմություններից մեկը։

* Միխայիլ Գորբաչով
* Ռոնալդ Ռեյգան
* Հենրի Քիսինջեր
* Օտտո ֆոն Հաբսբուրգ
* Արպադ Գյոնց
* Իմրե Պոժգաի
* Յանոշ Բերեց
* Դյուլա Հորն
* Գեորգիոս Վասիլիու

## Տեխնիկական տվյալներ
* Վերնագիր՝ A lyukas zászló
* Երկիր՝ 
* Ֆորմատ՝ 16:9 HD
* Ժանր՝ վավերագրական
* Տևողություն՝ 96 րոպե
* Տարեթիվ՝ 2007 թ.

## Մրցանակներ
* Տիբուրուն միջազգային կինոփառատոնում ֆիլմը և պրոդյուսերներ Լասլո Կովաչն ու Զոլտան Հոնտին արժանացել են «Golden Reel Award» մրցանակի
* «Հանդիսատեսի մրցանակ» Ինդիանապոլիսի միջազգային կինոփառատոն (2009)
* Բևեռլի Հիլզի կինոփառատոնի մրցանակ (2008)
* Էգեր քաղաքի հատուկ մրցանակ, Հունգարիա (2009)
* Ագրիա հեռուստատեսության հատուկ մրցանակ, Հունգարիա (2009)

## Հետաքրքիր փաստեր
* AFI պրեմիերիայի տոմսերը վաճառվել են 45 րոպեում և ֆիլմն արժանացել է հոտընկայս ծափերի
* Ըստ LA Weekly-ի կինոքննադատ Չակ Ուիլսոնի՝ ֆիլմը համարվել է 2007 թվականի AFI փառատոնի "Best Undistributed Films"

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2007 ֆիլմեր
Կատեգորիա:Ամերիկյան վավերագրական ֆիլմեր
Բիանկա Բաի

**Բիանկա Բաի** (), ), թայվանացի մոդել և դերասանուհի։ Բաին ունի ճապոնական արմատներ։

Բաին ավարտել է Շիհ Հսին համալսարանը և մինչև դերասանի կարիերան, եղել է մոդել։ 2010 թվականին 45-րդ Ոսկե զանգակ մրցանակաբաշխանությանը անվակարգվել էր լավագույն հեռուստատեսային դերասանուհի կատեգորիայում, «Շողացող օրեր» սերիալում նկարահանվելու համար։

2016 թվականի հունիսին ծնվեց Բաիի առաջնեկը։

## Ֆիլմագրություն
## Ֆիլմեր
* *Ձկնորսների թագավորը* (2010)
* *Իմ սիրելի խրտվիլակ* (2012)
* *Զեխչերի վարպետ* (2017)

## Հեռուստասերիալներ

## Ծանոթագրություններ

## Արտաքին հղումներ
* 

Կատեգորիա:Մոդելներ
Լուիսինյո

**Լուիս Կարլոս Կոռեա Պինտո** (, ), ավելի հայտնի է որպես **Լուիսինյո** (), պորտուգալացի եզրային պաշտպան։ Հանդես է գալիս իսպանական «Դեպորտիվո Լա Կորունյա»- կազմում։

## Ակումբային կարիերա
### «Բենֆիկա»
2012 թվականի մայիսի 31-ին Լուիսինյոն պայմանագիր է կնքել պորտուգալական «Բենֆիկա»-ի հետ։ թիմի կազմում անցկացրել է մեկ մրցաշրջան և մասնակցել 5 հանդիպման։

### «Դեպորտիվո Լա Կորունյա»
2013 թվականի օգոստոսի 13-ին Լուսինյոն տեղափոխվել է իսպանական «Դեպորտիվո Լա Կորունյա»։ Թիմի կազմում իր առաջին մրցաշրջանում Լուիսնյոն մասնակցել է 31 հանդիպման՝ դառնալով 3 գոլի հեղինակ։

2014 թվականի դեկտեմբերին Լուիսինյոն երկարաձգել է իր պայմանագիրը մինչև 2018 թվականի հունիսի 30-ը։

## Ծանոթագրություններ

## Արտաքին հղումներ
* Լուիսինյոյի էջը soccerway.com կայքում

Կատեգորիա:Բենֆիկայի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պորտուգալացի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Ռիու Ավիի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պորտուգալացի ֆուտբոլային մարզիչներ
Անծանոթը (ֆիլմ, 2015)

**«Անծանոթը»** (), ռեժիսոր Դենի դե լա Տորրեի իսպանական ֆիլմը։ Ֆիլմի պրեմիերան կայացել է Վենետիկի 72-րդ կինոփառատոնի ընթացքում «Վենետիկի օրեր» ծրագրի շրջանակներում։

## Սյուժե
Առավոտյան Կարլոսը երեխաներին տանում էր դպրոց, իսկ հետո գնալու էր բանկ, որտեղ աշխատում էր։ Ավտոմեքենան կանգնեցնելուց հետո փակ համարից նրան զանգում է մի անծանոթ և ասում, որ մեքենայի բոլոր նստարանների տակ ռումբ է դրված, որոնք կաշխատեն այն ժամանակ, երբ ինչ-որ մեկը կփորձի վեր կենալ իր տեղից։ Ռումբը չի գործի միայն այն դեպքում, երբ Կարլոսը անծանոթի բանկային հաշվին կփոխանցի խոշոր գումար։

## Դերերում

## Մրցանակներ և անավանակարգեր

## Ծանոթագրություններ

## Արտաքին հղումներ
* Պաշտոնական կայք
* Վենետիկի օրեր՝ պաշտոնական ընտրություն 
* 

Կատեգորիա:2010-ականների էքշն թրիլեր ֆիլմեր
Կատեգորիա:2015 ֆիլմեր
Կատեգորիա:Warner Bros. ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:2010-ականների իսպաներեն ֆիլմեր
Ապակիերկաթբետոն

**Ապակիերկաթբետոն**, երկաթբետոնից և ապակե տարրերից պատրաստված շինարարական նյութ։ Կիրառվում է շենքերի արտաքին ու ներքին լուսաթափանցիկ պատերի, սանդղավանդակևերի, միջնորմների, տանիքածածկերի, գմբեթների, թաղերի կառուցման համար, ինչպես նաև ճարտարապետական փոքր ձևերում։ Ըստ լուսատեխնիկական հատկությունների, ապակիերկաթբետոնը լինում է թափանցիկ, լուսացրող և լուսաուղղորդ։ Ապակիերկաթբետոնից պատրաստված բեռ չկրող ծածկերում օգտագործվում են ապակե ձևավոր սնամեջ բլոկներ ու պրիզմաներ կամ ձևավոր սալիկներ, իսկ օգտակար բեռ կրող ծածկերում՝ հոծ սալիկներ, պրիզմաներ և ոսպնյակներ։ Այդ ծածկերը կարող են լինել միաձույլ կամ հավաքովի (պանելներով)։ Ապակիերկաթբետոնում որպես ամրան կիրառվում են 4-10 մմ տրամագծով պողպատե ձողեր, կարերը լցվում ցեմենտա–ավազային շաղախով։ Արտաքին թեք ծածկերի կարերը դրսից պատվում են ջրամեկուսիչ մածիկով։

Կատեգորիա:Բետոն